PLAN FOR CULTURE

Consuming Time
2026-08-27 17:30 - 20:00 (Europe/Zagreb) | Urania, Trg E. Kvaternika 3/3, 10000 Zagreb, Trg E. Kvaternika 3/3, Zagreb, 10000, Croatia (Local Name: Hrvatska)
Kreativna Ura: Consuming Time
27.09.2026 | 17:30 sati
U sklopu programa Kreativna Ura predstavljamo rad dizajnerice Laure Mrkše, čija praksa istražuje odnose između dizajna, rada, svakodnevice i društvenih promjena.
U fokusu predstavljenja nalazi se projekt Consuming Time – krevet sastavljen od prozirnih fitness lopti zarobljenih u ručno pletenoj mreži od užeta. Rad propituje sve nejasnije granice između rada i odmora, fenomen koji je dodatno intenziviran razvojem digitalnih tehnologija, pametnih telefona i društvenih mreža. U svijetu u kojem je moguće raditi gotovo bilo kada i bilo gdje, prostor odmora postupno se pretvara u još jedno mjesto produktivnosti.
Polazeći od promišljanja arhitektice i teoretičarke Beatriz Colomine o krevetu kao novom središtu digitalnog života, Laura Mrkša redefinira krevet kao prostor kritičkog promišljanja, a ne samo mjesto odmora. Umjesto udobnosti koja služi povećanju učinkovitosti, Consuming Time poziva tijelo na pregovaranje između ugode i nelagode, rada i dokolice, podsjećajući da odmor ima vrijednost sam po sebi, a ne samo kao sredstvo za novu produktivnost.
Jednako važan element rada čini ručno pletena mreža izrađena intuitivnom tehnikom pletenja užeta, inspiriranom tradicionalnim načinima krpanja ribarskih mreža koje su stoljećima obavljale žene u ribarskim zajednicama. Kroz spore, ponavljajuće pokrete autorica materijalizira oblike rada koji su često ostajali nevidljivi – brigu, strpljenje, izdržljivost i pažnju – pretvarajući ih u temeljne vrijednosti suvremenog dizajnerskog promišljanja.
Nakon predstavljanja rada slijedi razgovor s Natašom Mihaljčišin, jednom od najznačajnijih hrvatskih modnih dizajnerica i kreativnih autorica. Iako djeluju u različitim medijima i generacijskim kontekstima, Laura Mrkša i Nataša Mihaljčišin dijele sličan istraživački pristup dizajnu – zanimaju ih proces, materijalnost, društveni kontekst i potencijal dizajna da otvara pitanja, a ne samo nudi odgovore.
Razgovor će otvoriti teme suvremenog dizajna, nevidljivog rada, vremena, održivosti i novih načina promišljanja svakodnevice, pružajući publici priliku da upozna proces i širi kontekst nastanka rada Consuming Time.

Miroslav Tadić: Što te nema
2026-08-29 21:00 - 23:00 | Hrvatski prirodoslovni muzej, Demetrova 1, Zagreb, 10000, Croatia (Local Name: Hrvatska)
Miroslav Tadić svira gitaru na način koji malo tko drugi može. Barok, balkan, jazz, blues, flamenko — sve to prolazi kroz njegove prste i postaje nešto prepoznatljivo samo njegovo. Ovaj solo koncert poseban je i po tome što nosi posvetu — prijateljima koji su otišli, a čija glazba i dalje živi.

Duo Dhatu
2026-08-30 21:00 - 23:00 | Hrvatski prirodoslovni muzej, Demetrova 1, Zagreb, 10000, Croatia (Local Name: Hrvatska)
Nastupaju: Danica Škreblin, gitara i Kateryna Movchan, flauta
Po uzoru na legendarni album Bach – Piazzolla Zorana Dukića, Duo Dhatu na Scenu Amadeo donose program koji igra na kontrast dvaju glazbenih svjetova. Bachova čistoća i jasnoća govore sama za sebe, dok Piazzollina glazba traži snažnu osobnost i interpretativnu hrabrost.

Kadarsekvenca
2026-09-01 21:00 - 23:00 | Hrvatski prirodoslovni muzej, Demetrova 1, Zagreb, 10000, Croatia (Local Name: Hrvatska)
Proza ili poezija? Klasika, kabaret, jazz ili rock? Filip Šovagović, stalni član ansambla kazališta Gavella i jedan od najprepoznatljivijih glumaca i redatelja svoje generacije, s četvoricom glazbenika donosi “Kadarsekvenca” — koncept podijeljen na rane, aktualne i buduće radove, svirane u jednom dahu kao jedna jedina kompozicija. Nastupaju Šimun Matišić, višestruki dobitnik Porina, Fadil Abdulov, Luka Čapeta, Fran Krsto Šercar i Ivan Marušić Klif.

Srđan Bulat, sedmožičana gitara & Sophie Agten, oboa i engleski rog
2026-09-02 21:00 - 23:00 | Hrvatski prirodoslovni muzej, Demetrova 1, Zagreb, 10000, Croatia (Local Name: Hrvatska)
Srđan Bulat osvajač je nagrada na gotovo svim najprestižnijim svjetskim natjecanjima za klasičnu gitaru, od Tarregina natjecanja u Benicassimu do Alhambra natjecanja u Valenciji, a posebno se ističu nagrade za interpretaciju španjolske glazbe. Ovaj se koncert fokusira upravo na španjolski i latinoamerički repertoar, u duetu sa oboisticom Sophie Agten, švicarskom glazbenicom koja svoju karijeru gradi između suvremene glazbe i komornih projekata.

Aljoša Jurinić
2026-09-03 21:00 - 23:00 | Hrvatski prirodoslovni muzej, Demetrova 1, Zagreb, 10000, Croatia (Local Name: Hrvatska)
Aljoša Jurinić jedan je od najistaknutijih hrvatskih pijanista svjetskog glasa, opisan kao glazbenik s “rijetkim spojem šarma i majstorstva”. Na ovom recitalu donosi program koji prolazi kroz Beethovena, Schumanna, Debussyja, Chopina, Doru Pejačević i Claru Schumann — uzbudljiv put od dramatičnih sonata do intimnih glazbenih minijatura.

Mariachi Los Caballeros
2026-09-08 21:00 - 23:00 | Hrvatski prirodoslovni muzej, Demetrova 1, Zagreb, 10000, Croatia (Local Name: Hrvatska)
Mariachi nije samo glazba — to je slika arene, pijeska, boja i mirisa, kako kaže Ivan Androić, pjevač i utemeljitelj zagrebačkih Mariachi Los Caballerosa. Ovaj jedinstveni sastav, koji je proputovao Hrvatsku, Europu i Meksiko donosi večer meksičkog glazbenog duha u svom punom sjaju.

Zagreb Klezmer Kvintet
2026-09-09 21:00 - 23:00 | Hrvatski prirodoslovni muzej, Demetrova 1, Zagreb, 10000, Croatia (Local Name: Hrvatska)
Zagreb klezmer kvintet u svojem programu zrcali inovativnost obrada autentičnog klezmera s glazbenim utjecajem jazza, klasike i orijentalnih melodija. Nastupaju: Bruno Philipp, klarinet, Krunoslav Marić, violina, Luka Žižić, trombon i klavir, Zvonimir Šestak, kontrabas

Homage Collective: Glazba Alfija Kabilja
2026-09-10 21:00 - 23:00 | Hrvatski prirodoslovni muzej, Demetrova 1, Zagreb, 10000, Croatia (Local Name: Hrvatska)
Homage Collective je zagrebački glazbeni kolektiv osnovan 2022. godine, prepoznatljiv po konceptu „Homage Collective plays…“ u kojem kroz tematske koncerte kolektivni ansambl reinterpretira djela važnih međunarodnih i domaćih glazbenih autora. Ovoga puta kolektiv na Scenu Amadeo donosi glazbu Alfija Kabilja.

Martina Filjak & Monika Leskovar
2026-09-11 21:00 - 23:00 | Hrvatski prirodoslovni muzej, Demetrova 1, Zagreb, 10000, Croatia (Local Name: Hrvatska)
Martina Filjak i Monika Leskovar dvije su od najcjenjenijih hrvatskih glazbenica na svjetskoj sceni. Njihova komorna suradnja opisivana je kao susret “nježne, a istodobno strastvene interpretacije uz tehničku perfekciju”. Ove godine za Scenu Amadeo pripremaju večer Pärtovog Fratresa, Schumanna, Brahmsove sonate i Piazzollinog Le Grand Tanga.

Tisja Kljaković-Braić & Merima Ključo: U malu je uša đava
2026-09-12 21:00 - 23:00 | Hrvatski prirodoslovni muzej, Demetrova 1, Zagreb, 10000, Croatia (Local Name: Hrvatska)
Književno-glazbeno scensko djelo umjetnice Tisje Kljaković-Braić i koncertne harmonikašice Merime Ključo nastalo je prema istoimenoj knjizi Tisje Kljaković-Braić te donosi scensko iskustvo koje briše granice između književnosti, kazališta i glazbe. Umjesto klasične kazališne predstave ili konvencionalne promocije knjige, riječ je o književno-glazbenom scenskom predstavljanju u kojem riječ i glazba ulaze u suptilan dijalog i zajedno oblikuju scenski prostor.

Miroslav Tadić, gitara & Yvette Holzwarth, violina: This Train – pruga bez granica
2026-09-13 21:00 - 23:00 | Hrvatski prirodoslovni muzej, Demetrova 1, Zagreb, 10000, Croatia (Local Name: Hrvatska)
I ove godine vlak BalkanAmericana Miroslava Tadića i Yvette Holzwarth prolazi kroz svoju omiljenu postaju, scenu Amadeo. Klasika, Flamenko, Jazz, Blues, Americana i balkanski folklor složno žive na ovom putovanju punom mašte, improvizacije i nepredvidljivih zaokreta.

GSK Kerempuh: VJEČNO MLADI
2026-09-18 20:00 - 21:10, 2026-09-19 20:00 - 21:00, 2026-09-20 20:00 - 21:00, 2026-09-22 20:00 - 21:00, 2026-09-27 20:00 - 21:00, 2026-10-04 20:00 - 21:00 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autor: Erik Gedeon
Redatelj: Krešimir Dolenčić
Vječno mladi
Ovdje je riječ o pravom scenskim biseru – u mnogim europskim kazalištima popularnom songdramom ˝Vječno mladi˝ koju je njen autor Švicarac Erik Gedeon zamislio kao okvir s malo dijaloga i mnogo evergrina, koju će svaki teatar napraviti prema svojoj mjeri te će to tako učiniti i autori ove predstave koja će pružiti savršenu priliku za glumačke bravure te bogate glazbene aranžmane, uz korepetitora na sceni.
Likovi tumače sebe kakvi će biti 2065., u domu za starije.
Tu postoji plan da se na njih primijeni terapija glazbom, nekim umirujućim harmonijama ili sentimentalnim evergrinima. Međutim, jedva pokretni starci kreću odmah sa žestokim rockom koji ih i fizički mijenja. Uz duhovite replike, međusobne desetljetne suprotnosti i sukobe, oni opet žive punim životom uz žestoke ritmove i humor te izgradnju sjajnih pjevačkih i glumačkih interpretacija za izvrsno napisane karaktere. Ovaj tekst na posredan način značenjski slojevito i suprotno stereotipima progovara vrlo kritički o odnosu prema starijim osobama ili točnije o nepostojanju tog odnosa jer u svijetu opsjednutom mladošću i uspjehom za njih više nema mjesta.

Prevoditeljica: Maja Oršić-Magdić
Dramaturginja: Eila Martinov
Scenografkinja: Irena Kraljić
Kostimografkinje: Željka Franulović i Ana Roko
Glazbeno vodstvo: Ante Gelo
Suradnica za scenski pokret: Larisa Lipovac Navojec
Oblikovatelj svjetla: Martin Miščin
Asistenti redatelja: Eila Martinov i Aldo Tardozzi
Inspicijentica: Mirela Tihava

Igraju: Anita Matić Delić, Mirela Videk Hranjec, Mia Anočić Valentić, Josip Brakus, Luka Petrušić, Domagoj Ivanković, Lav Novosel, Tomislav Dunđer
Popusti na grupne posjete (10 i više osoba)
Prodaja na tel. 01/4833 645, 01/4833 646

Glazbena Ura: GLAS KAO INSTRUMENT
2026-09-23 19:30 - 21:00 | Urania, Trg E. Kvaternika 3/3, 10000 Zagreb, Trg E. Kvaternika 3/3, Zagreb, 10000, Croatia (Local Name: Hrvatska)
Uskoro više…

GSK Kerempuh: ALAN FORD
2026-09-24 20:00 - 21:20, 2026-09-25 20:00 - 21:20 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autor teksta: Milan Fošner
Redatelj: Mario Kovač
Alan Ford je kultni talijanski strip koji već više od pola stoljeća zabavlja i oduševljava ljubitelje devete umjetnosti u Hrvatskoj i svijetu. Crnohumorni i satiričan prikaz djelovanja grupice siromašnih tajnih agenata koji rješavaju bizarne kriminalističke slučajeve idealna je podloga za predstavu koja bi se bavila nelogičnostima i apsurdima suvremenog hrvatskog društva. Iako se radnja stripa događa uglavnom u New Yorku, teme koje obuhvaća su univerzalno prepoznatljive i uvijek aktualne.
Zanimljivo je kako se, usprkos medijskoj dominaciji superherojskih stripova DC-a i Marvela, potpomogutoj raskošnim i visokobudžetnim ekranizacijama, Alan Ford još uvijek sjajno prodaje na tržištu a interes za njega pokazuje i mlađa generacija. Razlog vjerojatno leži u originalnom ironičnom humoru specifičnom za naše područje i mentalitet na čemu možemo zahvaliti fantastičnom prijevodu Nenada Brixyja. Obzirom na činjenicu kako se obrada teme stripa nalazi u obaveznom kurikulumu za više razrede osnovne škole te srednjih škola, smatramo kako je upravo Alan Ford ona poveznica koja učenicima može pokazati kako strip ne mora nužno biti isključivo eksapistički uradak temeljen na znanstvenoj fantastici već kako može biti oštar i precizan komentar negativnih društvenih fenomena a sve kroz prizmu humora.
Naša dramatizacija stripa kao centralnu negativnu ličnost smjestila bi lik Superhika, karizmatičnog lopova koji ironično otima siromašnima da bi dao bogatima. Već kroz odabir super-antiheroja kao direktnog suparnika našim junacima iz Grupe TNT jasno ocrtavamo smjer u kojem će naša predstava ići obrađujući inače teške teme poput socijalne nepravde, siromaštva i zakulisnih političkih igara na mladima prihvatljiv način uz zdravu dozu humornog odmaka.
Uz neizbježnu „estetiku ružnog“ i tzv. „siromašno kazalište“ koji bi dominirali vizualnim identitetom predstave, važno je naglasiti kako bi zvučni segment obogatili jazz noir glazbenom podlogom koja bi djelomično bila izvedena i „uživo“ od strane benda sastavljenog od glumaca kazališta Kerempuh.
Dramaturg: Vid Lež
Scenograf: Davor Prah
Kostimografkinja: Nikolina Miletić
Autor glazbe: Tomislav Babić
Koreograf: Branko Banković
Oblikovatelj svjetla: Alen Marin
Inspicijentica: Mirela Tihava
Igraju:
Alan Ford – Luka Petrušić
Bob Rock – Matija Šakoronja
Broj 1 – Tomislav Štriga
Grunf – Domagoj Ivanković
Sir Oliver – Tarik Filipović
Debeli šef – Hrvoje Kečkeš
Superhik – Filip Detelić
Jeremija – Borko Perić
Bepa – Ana Maras Harmander
Margot – Ines Bojanić
Policajac / Čaruga – Josip Brakus
Inspektor Brock – Ozren Opačić
Samoubojica – Karlo Mlinar
Bogataš / Tamburaš – Tomislav Dunđer
Popusti na grupne posjete (10 i više osoba)
Prodaja na tel. 01/4833 645, 01/4833 646

GSK Kerempuh: MAMA SE OPILA KO MAJKA
2026-09-26 20:00 - 21:10, 2026-10-08 20:00 - 21:10, 2026-10-09 20:00 - 21:10 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autor: Ivor Martinić
Redateljica: Marina Pejnović
“Mama se opila ko majka” je drama o jednoj običnoj zagrebačkoj obitelji iz nebodera u Trnskom i događajima koji su je zatekli jednog, sasvim običnog, 9. ožujka 2025. godine. Tog dana bilo je samo malo toplije nego što su 9. ožujci inače znali biti kroz povijest, i činilo se da ništa neće taj datum učiniti iole vrijednim sjećanja.
No, jedna žena odlučila je začiniti svoju svakodnevicu. Marina, majka troje djece, upravo je tog dana prvi put u životu odlučila napiti se — “ko majka”. Kako će ta odluka utjecati na njezinu obitelj, djecu, susjede i ostatak rodbine? A kako će utjecati na nju samu? Što će se dogoditi kada konačno spozna onu staru istinu: “Pijan govori ono što trijezan misli.”
To je drama o govorenju istine – o životu bez filtera, bez kontrole. O načinu na koji živimo, na koji trpimo sebe i one oko nas i o tome kako bismo možda mogli živjeti.
Igraju:
Marina – Tanja Smoje
Zoran – Hrvoje Kečkeš
Tea – Anica Kontić
Tom – Jakov Zovko
Susjeda Klara – Mia Anočić – Valentić
Susjed Miro – Vedran Mlikota
Vesna – Branka Trlin

Popusti na grupne posjete (10 i više osoba)
Prodaja na tel. 01/4833 645, 01/4833 646

GSK Kerempuh: PREDSJEDNICI&CA
2026-09-29 20:00 - 21:45 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autori teksta i dramaturzi: Tarik Filipović i Boris Svrtan
Redatelj: Tarik Filipović
Koprodukcija: Satiričko kazalište Kerempuh i FIJI grupa
Građanski stan. Večera za 5 uglednih gostiju. Pozivnicu su dobili ”bivši” – i to na poziv ”bivše”!
Predsjednici&ca iznimno je aktualna i britka komedija nastala prema tekstu Borisa Svrtana i Tarika Filipovića, a u režiji potonjeg Kerempuhovog mlađahnog veterana. Predsjednica i predsjednici okupljeni na večeri nude gledateljima manje ili više nutricionistički harmonizirane i bogate okuse, idealan omjer između slatkog, gorkog, ljutog i kiselog, a toplo je preporučamo gledateljima koje muči neutaživa glad, kao i onima koji su siti svega. I neće vam teško pasti na želudac, a ako i padne, imajte na umu da su državni poglavari žilavi momci, čak i kad su cure pa se duže žvakanje podrazumijeva.
Scenograf: Damir Medvešek
Kostimografkinja: Vedrana Rapić
Autor glazbe: Milorad Stranić
Oblikovatelj svjetla: Aleksandar Mondecar
Oblikovatelj zvuka: Damir Ključarić
Koreografkinja: Larisa Lipovac
Inspicijentice: Mirela Tihava i Lorena Matešić
Koorinatorica u pripremi predstave: Jasna Rešić
Kreativni producent (za FIJI grupu): Mario Gigović
Igraju:
Franjo Tuđman – Tarik Filipović
Stjepan Mesić – Hrvoje Kečkeš
Kolinda Grabar – Kitarović – Ornela Vištica
Ivo Josipović – Siniša Miletić
Josip Broz Tito – Boris Svrtan
*Nepozvani gost – Dominik Milanović / Mladen Pilić
Popusti na grupne posjete (10 i više osoba)
Prodaja na tel. 01/4833 645, 01/4833 646

Ambienta
2026-10-01 - 2026-10-04 | Zagreb fair, AVENIJA DUBROVNIK 15, ZAGREB, 10020, Croatia (Local Name: Hrvatska)
Od 1. do 4. listopada 2026. Zagrebački velesajam ponovno postaje središte industrije stanovanja, ali i mjesto gdje se proizvodi ne promatraju samo kao izlošci, već kao dio stvarnih životnih scenarija. Ambienta donosi suvremen, produkcijski unaprijeđen koncept koji briše granicu između izložbenog prostora i stvarnog doma.
Na više od 3.500 m² izložbenog prostora okuplja više od 200 izlagača iz više od 20 zemalja i više od 9.000 posjetitelja. Među njima su arhitekti, dizajneri, investitori i developeri, ali i svi oni koji traže ideje i konkretna rješenja za svoj prostor.
Fokus sajma usmjeren je na budućnost stanovanja kroz spoj estetike, funkcionalnosti i održivosti. Obuhvaća namještaj i dizajn, unutarnje i vanjsko uređenje, održivu gradnju te energetske sustave i smart home rješenja.
Posebnost Ambiente je način prezentacije. Proizvodi se smještaju u realne ambijente poput suvremenih stanova – Living modula i pažljivo oblikovanih izložbenih prostora, pa posjetitelji mogu doživjeti kako bi njihov vlastiti prostor mogao izgledati, a izlagači dobivaju snažniji alat za komunikaciju i prodaju.
Uz izložbeni dio, Ambienta donosi i bogat stručni program. Kroz konferencije, panele i razgovore otvaraju se teme graditeljstva, investicija i tržišta nekretnina, dok projekti poput “StanZaSutra” povezuju industriju s konkretnim društvenim doprinosom.
Ambienta je mjesto susreta ideja i ljudi, platforma koja povezuje industriju i tržište, ali i prostor u kojem nastaju rješenja za kvalitetnije, održivije i ljepše stanovanje.
Konferencija Graditeljstvo i investicije 2026: Arhitektura promjena
Nakon prošlogodišnjeg uspješnog iskoraka, Ambienta ponovno postaje središnje mjesto susreta lidera koji oblikuju naš prostor, povezujući industriju namještaja s ključnim segmentima graditeljstva i investicija. Središnji stručni događaj sajma Ambienta, konferencija “Graditeljstvo i investicije 2026: arhitektura promjena“, održat će se 2. listopada.
StanZaSutra 2026: Održivost koja mijenja živote
Ambienta i ove godine nastavlja društveno odgovorni projekt StanZaSutra. Riječ je o inicijativi koja pokazuje da se snaga struke ne očituje samo u inovacijama i vrhunskim rješenjima za stanovanje,nego i u sposobnosti da se znanje, iskustvo i resursi usmjere prema stvarnim potrebama zajednice.

GSK Kerempuh: SVE ZBOG JEDNOG IMENA
2026-10-03 20:00 - 21:40 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autori teksta: Matthieu Delaporte & Alexandre de La Patellière
Redateljica: Saša Broz
Radnja predstave odvija se jedne večeri, na druženju obitelji i prijatelja. Sve započinje idilično, s Vincentom koji dijeli fotografiju svoje i Annine tek nedavno začete bebe. No ubrzo se dobra atmosfera drastično mijenja kada im Vincent objavi da će se dijete zvati Adolphe, što je francuski ekvivalent za Adolfa…
Ova vrhunska komedija hit je u više od 45 zemalja diljem svijeta, zahvaljujući iskričavosti dijaloga te detaljno oslikanim, vjerodostojnim i neodoljivim likovima s kojima se lako možemo poistovjetiti. Jedna od centralnih tema jest suparništvo između braće i sestara, tinjajuća ogorčenost i netrpeljivost koja se vrlo lako može razumjeti u bilo kojem okruženju.
U 90 minuta trajanja predstave nema ni sekunde pauze niti praznog hoda, pa tako protagonisti, ali ni publika, do samog kraja ne dolaze do daha. Tekst u mnogočemu asocira na Rezin komad ˝Bog masakra˝, kao i na kultni Genoveseov film ˝Perfetti sconosciuti˝ (“Potpuni stranci”).
Komad su napisali Matthieu Delaporte i Alexandre de la Patellière, a uspješno je adaptiran i za film, čiji je original također pratilo nekoliko varijanti remakea.
Pariška produkcija osvojila je šest nominacija za nagradu Molière, uključujući i onu za najbolju komediju, dvije nominacije za najboljeg sporednog glumca za Jean-Michela Dupuisa i Guillaumea de Tonquédeca, zatim za najbolju sporednu glumicu za Valérie Benguigui, najboljeg dramatičara za Matthieua Delaportea i Alexandrea de la Patellièrea i najbolju režiju za Bernarda Murata.
Prevoditeljica: Vanda Mikšić
Autorica adaptacije i dramaturginja: Dora Delbianco
Scenografkinja: Sara Haas
Kostimografkinja: Mia Popovska
Suradnica za scenski pokret: Nastasja Štefanić Kralj
Oblikovatelj svjetla: Aleksandar Čavlek
Inspicijentica: Lorena Matešić
Igraju:
Élisabeth Garaud-Larchet – Anita Matić Delić
Pierre Garaud, Élisabethin muž – Damir Poljičak
Claude Gratignol, Élisabethin prijatelj iz djetinjstva – Domagoj Ivanković
Vincent Larchet, Élisabethin brat – Borko Perić
Anna Caravati, Vincentova partnerica – Mirela Videk Hranjec
Popusti na grupne posjete (10 i više osoba)
Prodaja na tel. 01/4833 645, 01/4833 646

GSK Kerempuh: PUTUJUĆE KAZALIŠTE ŠOPALOVIĆ
2026-10-06 20:00 - 21:50 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autor: Ljubomir Simović
Redatelj: Aleksandar Popovski
Autorica adaptacije i dramaturginja: Dora Delbianco
“Putujuće kazalište Šopalović”, klasična je poetska drama s elementima tragedije i iskričavog humora koji izbija kao simbol autentičnosti pojedinaca te kao nusprodukt apsurda svakodnevice u kojoj likove zatičemo. U fokusu su članovi glumačke trupe i putujućeg kazališta Šopalović, građani okupiranog grada koji nastavljaju igrati svoj repertoar na otvorenom, dok se rat oko njih razbuktava do krajnjih granica. Komad je to koji kroz obilje duhovitosti, ali uvijek uz kulisu tragike i duboke tuge koja protagoniste okružuje, postavlja pitanje o važnosti umjetnosti u vremenima kada ludilo preuzima glavnu riječ.
Koji je najbolji odgovor na mržnju? Ljubav, ona prema životu, ali i prema svojoj profesiji. A koji je najtočniji odgovor na destrukciju? Upravo kreiranje i umjetnost u cjelini. Umjetničko djelovanje kao najhumaniji trag ljudskog postojanja. Je li u tako teška vremena primjereno igranje predstava, jedno je od pitanja koje komad otvara te se u njemu progovara o važnosti igre i slavljenju svega onog dobrog što nam književnost i dramska umjetnost mogu donijeti. I na kraju krajeva, s jedne strane, kada bi kazališta čekala prestanak ratova za početak svojeg rada, ne bi nikada stigla na red, a s druge – ima li na svijetu jače sile od one stvaralačke koja bi besmislenoj agresiji, mogla uspješnije baciti rukavicu u lice.

Igraju:
Majcen, Sipo – Dražen Čuček
Milan – Ozren Opačić
Drobac – Tarik Filipović
Božo Babić – Damir Poljičak
Gina – Ines Bojanić
Semka – Ornela Vištica
Darko – Josip Brakus
Matija Šopalović – Borko Perić
Elizabeta Protić – Anita Matić Delić
Sofija Subotić – Josipa Anković
Filip Trnavac – Marko Makovičić
Popusti na grupne posjete (10 i više osoba)
Prodaja na tel. 01/4833 645, 01/4833 646

GSK Kerempuh: UBOJSTVO U ORIENT EXPRESSU
2026-10-10 20:00 - 21:35, 2026-10-11 20:00 - 21:35 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Agatha Christie
Adaptirao za pozornicu Ken Ludwig
Redateljica: Sara Stanić Blažević

“Ubojstvo u Orient Expressu” kultni je roman najpoznatije autorice detektivskih romana Agathe Christie, koji je prvi put dolazi u Hrvatsku na kazališne daske u adaptaciji Kena Ludwiga i režiji Sare Stanić. Roman je to koji je od svog prvog izdanja 1934. godine doživio mnogobrojne filmske adaptacije i izgradio prepoznatljiv lik najpoznatijeg zabadala na svijetu koji sa svojim ikoničnim brkovima i malim sivim stanicama, ostaje jedan od najslavnijih detektiva u književnosti, a njegov način rješavanja zločina – koristeći logiku i psihologiju – fascinira čitatelje i gledatelje već desetljećima.
Slavni belgijski detektiv Hercule Poirot putujući luksuznim vlakom Orient Express, kojim samo pokušava doći do Londona i možda jednom u životu ništa ne raditi, mora riješiti ubojstvo koje se dogodi na vlaku negdje između Vinkovaca i Slavonskog Broda. Zatočen u snijegu, okružen neobičnom paletom likova koji su svi odlučili putovati baš danas, Poirot ipak mora otkriti igru i riješiti slučaj, gdje su svi dokazni materijali rasprostranjeni, a svi putnici imaju alibi i koje se samo naizgled čini jednostavan i već riješen.
Suigra koju Hercule Poirot s putnicima vlaka inteligentno vodi i gradi od naizgled banalnih pitanja Zašto danas? i zapažanja, svojom nevjerojatnom sposobnošću čitanja ljudi i situacija ono je što gradi kazališnu napetost ove predstave. Tako Poirotova igra, odgonetavanje njegovih malih sivih stanica svaki put fascinira, iako su nam krivac i priča možda već i poznati.

UBOJSTVO U ORIENT EXPRESSU
© 2016 Agatha Christie Limited & Ken Ludwig
Sva prava pridržana.
adaptirano prema
Ubojstvo u Orient Expressu
© 1934 Agatha Christie Limited
Sva prava pridržana.

Prevoditeljica: Kristina Kegljen
Redateljica: Sara Stanić Blažević
Dramaturginja: Mirna Rustemović
Scenski pokret: Natalija Manojlović
Scenografkinja: Petra Poslek
Kostimografkinja: Matea Japec
Glazba: Rade Sklopić
Autor video projekcija: Miro Manojlović
Oblikovatelj svjetla: Luka Matić

Igraju:
Hercule Poirot – Damir Poljičak
Gospodin Bouc – Marko Makovičić
Mary Debenham – Josipa Anković
Princeza Dragimirov – Elizabeta Kukić
Gospođa Hubbard – Tanja Smoje
Greta Ohlsson – Ana Maras Harmander
Pukovnik Arbuthnot – Josip Brakus
Grofica Andrenyi – Ornela Vištica
Grof Andrenyi – Matija Šakoronja
Podvornik kola – Luka Petrušić
Gospođa Ratchett – Mia Begović
Popusti na grupne posjete (10 i više osoba)
Prodaja na tel. 01/4833 645, 01/4833 646
